ଚାନ୍ସ ଫ୍ରାକଚର
ଚାନ୍ସ ଫ୍ରାକଚର ଏକ ପ୍ରକାର ମେରୁଦଣ୍ଡ (spine) ଅସ୍ଥିଭଗ୍ନ‌କୁ ବୁଝାଏ ଯାହା ଅତ୍ୟଧିକ ଫ୍ଲେକ୍ସନ (ସାମନା ଦିଗକୁ ବାଙ୍କିବା) (flexion) ଯୋଗୁ ହୋଇଥାଏ । ଲକ୍ଷଣ ମଧ୍ୟରେ ଉଦର ଚର୍ମରେ ବ୍ରୁଇସିଙ୍ଗ ହୁଏ ଯାହାକୁ ସିଟ ବେଲ୍ଟ ସାଇନ (seat belt sign) କୁହାଯାଏ ବା ପକ୍ଷାଘାତ (paralysis of the legs) ହୋଇପାରେ । ଏହା ସ‌ହିତ ଅନେକ ଲୋକଙ୍କର ପ୍ଲୀହା ଫାଟିଯାଏ (Splenic rupture), ଅଗ୍ନାଶୟ (pancreatic) ବା କ୍ଷୁଦ୍ରାନ୍ତ୍ରରେ (small bowel) ଆଘାତ ହୁଏ ବା ମେସେଣ୍ଟେରି (mesenteric) ଛିଣ୍ଡିଯାଏ ।  ଖାଦ୍ୟନଳୀ ଆଘାତ ପ୍ରଥମ ଦିନ ଜଣାଯାଇନପାରେ ।

ସାଧାରଣତଃ ସାମନା ସାମନି ଗାଡ଼ି ଧକ୍କା (motor vehicle collision) ହେଲେ ଗୋଟିଏ ଲ୍ୟାପ ବେଲ୍ଟ (lap belt) ପିନ୍ଧିଥିବା ଲୋକ ଏହି ଆଘାତ ପାଇବା ଦେଖାଯାଏ । ଉଦରରେ ମାଡ଼ ହେଲେ ମଧ୍ୟ ଏହି ଆଘାତ ହୁଏ ଯେପରିକି ଗଛ ପଡ଼ିଲେ ବା ଉପରୁ ଖସିପଡ଼ିଲେ ଏହି ଆଘାତ ହୁଏ । ମେରୁଦଣ୍ଡର ତିନି ଶ୍ରେଣୀ ଭାଙ୍ଗିଯାଏ (ଆଣ୍ଟିରିଅର, ପୋଷ୍ଟିରିଅର ଓ ମଧ୍ୟ ଭାଗ) । ଥୋରାସିକ ଭର୍ଟିବ୍ରାର (thoracic) ତଳ ଭାଗ ଓ ଲମ୍ବର ଭର୍ଟିବ୍ରାର (lumbar spine) ଉପର ଭାଗ ବେଶି ଆଘାତପ୍ରାପ୍ତ ହୁଏ । ଉଦର ଆଘତ ଜାଣିବା ନିମନ୍ତେ ସିଟି ସ୍କାନ (CT scan) କରାଯାଏ । ଏହି ଭଙ୍ଗା ଅଧିକ ଅନସ୍ଟେବଲ (unstable) ରହେ (ଦୃଢ଼ ରହେନି) ।

ବ୍ରେସ (brace) ସାହାଯ୍ୟରେ ଏହାର କଞ୍ଜରଭେଟିଭ ଚିକିତ୍ସା (conservative) କରାଯାଏ ଓ ଆବଶ୍ୟକ ସ୍ଥଳେ ଅପରେଶନ କରାଯାଏ । ଆଜିକାଲି ଏହି ଧରଣର ଭଙ୍ଗା କ୍ୱଚିତ ଦେଖିବାକୁ ମିଳୁଛି । ସନ ୧୯୪୮ରେ ଜି.କ୍ୟୁ.ଚାନ୍ସ ନାମକ ମାଞ୍ଚେଷ୍ଟରର, ଇଂଲଣ୍ଡର (Manchester) ଜଣେ ରେଡିଓଲୋଗି ବିଶେଷଜ୍ଞ  ଏହି ବିଷୟ ପ୍ରଥମେ ବର୍ଣ୍ଣନା କରିଥିଲେ । ୧୯୫୦ ଓ ୧୯୬୦ ଦଶକରେ ଏହି ଭଙ୍ଗା ଅଧିକ ଦେଖାଯାଉଥିଲା ଯେତେବେଳେ ସିଟବେଲ୍ଟ (shoulder harnesses) ବ୍ୟବସ୍ଥା ଗାଡ଼ିରେ ନଥିଲା ।

ଆଧାର

ବାହ୍ୟ ଲିଙ୍କ